Președintele Senatului, Călin Popescu Tăriceanu, a postat, marți, un mesaj ironic după ce moțiunea de cenzură a Opoziției a fost respinsă, întrebând retoric „E greu, băieți, fără liste suplimentare? E greu!”, informează Mediafax.

„Moțiunea de cenzură a căzut! E greu, băieți, fără liste suplimentare? E greu!”, a fost mesajul postat de Călin Popescu Tăriceanu, pe Twitter.

Camera Deputaților și Senatul au respins, marți, în plenul reunit, moțiunea de cenzură depusă de partidele de opoziție pentru demiterea Guvernului Dăncilă. Au fost 202 voturi pentru și 7 abțineri, potrivit unor surse politice. Ca să fi trecut moțiunea erau necesare 233 de voturi.

La o numărătoare reluată au fost exprimate 200 voturi „pentru”, 7 „împotriva” și 3 abțineri.

Prin urmare, din numărul total de parlamentari care este 465, au fost prezenți 350. Au fost exprimate 210 voturi dintre care voturi „pentru” 200, voturi „contra” 7, abțineri 3.